5.

A 21.B.85. pont helyébe a következő lép: „21.B.85 Az alkalmazandó környezetvédelmi követelmények meghatározása típusalkalmassági bizonyítvány és korlátozott típusalkalmassági bizonyítvány esetében a) Az ügynökség meghatározza és a típusalkalmassági bizonyítvány vagy a korlátozott típusalkalmassági bizonyítvány vagy a hajtómű típusalkalmassági bizonyítvány iránti kérelmek benyújtóival közli az alkalmazandó környezetvédelmi követelményeket. A meghatározásnak és az értesítésnek a következőket kell tartalmaznia: 1. a következő zajkibocsátási követelményeket: i. amelyek a Chicagói Egyezmény 16. függeléke I. kötete II. részének 1. fejezetében, valamint: A) szubszonikus sugárhajtású repülőgépek esetében 2., 3., 4. és 14. fejezetében; B) légcsavaros repülőgépek esetében 3., 4., 5., 6., 10. és 14. fejezetében; C) helikopterek esetében 8. és 11. fejezetében; D) szuperszonikus repülőgépek esetében 12. fejezetében; valamint E) döntött rotoros légi járművek esetében 13. fejezetében foglaltaknak megfelelően alkalmazandók. ii. amelyek a Chicagói Egyezmény 16. függelékének I. kötetében foglaltaknak megfelelően alkalmazandók, a következők szerint: A) az 1. függelék azon repülőgépek esetében, amelyekre a Chicagói Egyezmény 16. függeléke I. kötete II. részének 2. és 12. fejezete alkalmazandó; B) a 2. függelék azon repülőgépek esetében, amelyekre a Chicagói Egyezmény 16. függeléke I. kötete II. részének 3., 4., 5., 8., 13. és 14. fejezete alkalmazandó; C) a 3. függelék azon repülőgépek esetében, amelyekre a Chicagói Egyezmény 16. függeléke I. kötete II. részének 6. fejezete alkalmazandó; D) 4. függelék azon repülőgépek esetében, amelyekre a Chicagói Egyezmény 16. függeléke I. kötete II. részének 11. fejezete alkalmazandó; valamint E) 6. függelék azon repülőgépek esetében, amelyekre a Chicagói Egyezmény 16. függeléke I. kötete II. részének 10. fejezete alkalmazandó; 2. azokat a szándékos üzemanyag-kieresztés megakadályozására vonatkozó kibocsátási követelményeket, amelyek a Chicagói Egyezmény 16. függeléke II. kötete II. részének 1. és 2. fejezetében foglaltaknak megfelelően alkalmazandók; 3. a következő füst-, gáz- és lebegőrészecske-kibocsátásokra vonatkozó követelményeket: i. amelyek a Chicagói Egyezmény 16. függeléke II. kötete III. részének 1. fejezetében, valamint: A) kizárólag szubszonikus sebességű meghajtáshoz szánt gázturbinás és turbóventilátoros hajtóművek füst- és gázkibocsátásai tekintetében 2. fejezetében; B) szuperszonikus sebességű meghajtáshoz szánt gázturbinás és turbóventilátoros hajtóművek füst- és gázkibocsátásai tekintetében 3. fejezetében; valamint C) kizárólag szubszonikus sebességű meghajtáshoz szánt gázturbinás és turbóventilátoros hajtóművek lebegőrészecske-kibocsátásai tekintetében 4. fejezetében foglaltaknak megfelelően alkalmazandók; ii. amelyek a Chicagói Egyezmény 16. függelékének II. kötetében foglaltaknak megfelelően alkalmazandók, a következők szerint: A) az 1. függelék a referencia-nyomásarány méréséről; B) a 2. függelék a füstkibocsátások értékeléséről; C) a 3. függelék a gázkibocsátások műszerezési és mérési technikáiról; D) a 4. függelék a légi járművek turbinás hajtóműveinek kibocsátási vizsgálatához használandó üzemanyagokra vonatkozó előírásokhoz; E) az 5. függelék az utánégető térrel ellátott gázturbinás hajtóművekből származó gázkibocsátások műszerezési és mérési technikáiról; F) a 6. függelék a gáz-, füst- és lebegőrészecske-kibocsátások megfelelőségi eljárásáról; valamint G) a 7. függelék a nem illékony lebegőrészecske-kibocsátások műszerezési és mérési technikáiról; 4. a repülőgépek CO2-kibocsátásaira vonatkozó azon követelményeket, amelyek: i. a Chicagói Egyezmény 16. függeléke III. kötete II. részének 1. fejezetében, valamint: A) szubszonikus sugárhajtású repülőgépek esetében 2. fejezetében; valamint B) szubszonikus légcsavaros repülőgépek esetében 2. fejezetében foglaltaknak megfelelően alkalmazandók; ii. a Chicagói Egyezmény 16. függeléke III. kötetének 1. és 2. függelékében foglaltaknak megfelelően alkalmazandók azon repülőgépek esetében, amelyekre a Chicagói Egyezmény 16. függeléke III. kötete II. részének 2. fejezete vonatkozik; 5. hajtóművek esetében a Chicagói Egyezmény 16. függeléke II. kötete IV. részének és 8. függelékének a nem illékony lebegő részecskék nyilvántartási és modellezési célú értékelésére vonatkozó követelményeket. b) (Fenntartva).”